b'\n_START_ARTICLE_\nLihulan linnanrauniot\n_START_PARAGRAPH_\nLihulan linnanrauniot ovat historiallisen ajan muinaisj\xc3\xa4\xc3\xa4nn\xc3\xb6s Lihulan kaupungissa L\xc3\xa4\xc3\xa4nerannan kunnassa P\xc3\xa4rnumaalla L\xc3\xa4nsi-Virossa. Lihulaan rakennettiin piispanlinna Saarten ja L\xc3\xa4nsi-Viron piispaa varten vuonna 1238. Varsin pian piispanistuin siirrettiin Lihulasta P\xc3\xa4rnuun ja sielt\xc3\xa4 edelleen Haapsaluun ja lopulta Kuressaareen, miss\xc3\xa4 uutta piispanlinnaa alettiin rakentaa 1300-luvulla.'